text: Caballero: "La Llei de Memòria Democràtica recupera la veritat perquè el relat del franquisme no siga únicament el relat dels vencedors" – PSPV PSOE
  Home Corts Caballero: "La Llei de Memòria Democràtica recupera la veritat perquè el relat del franquisme no siga únicament el relat dels vencedors"
  La portaveu de Memòria Històrica del PSPV agraeix el treball del Consell, de les associacions i col·lectius i dels familiars de les víctimes "per a garantir un nou temps de concòrdia i convivència" i aplaudeix que la Comunitat "regule per fi la recuperació, protecció i conservació de la nostra memòria complint amb el dret internacional"
  La diputada socialista Mercedes Caballero ha posat hui en valor "l'aposta decidida per la veritat que hui hem aprovat en Les Corts" després de l'aprovació definitiva de la Llei de Memòria Democràtica del Consell que, tal com ha apuntat, "garanteix que tots sapiem la veritat del que va ocórrer, la qual cosa va suposar el franquisme i l'herència que va deixar, perquè la ignorància i el desconeixement són el brou de cultiu de la intolerància". "La desmemoria, l'oblit intencionat i el manteniment d'un fals relat és el relat dels vencedors, però a Espanya també va haver vençuts i mereixen que el seu relat també siga conegut", ha incidit la diputada durant la seua intervenció i abans d'agrair que, per açò, entre altres accions, la nova normativa també arreplegue la inclusió de la memòria històrica com a matèria curricular en l'ensenyament valencià.
  Per tot açò, Caballero ha agraït el treball del Consell de Ximo Puig, d'associacions i col·lectius i de les víctimes i dels seus familiars "que durant anys han treballat per a "obrir un nou temps de concòrdia i convivència" i ha posat en valor com l'aprovació de la nova normativa "regula, per fi, la política pública per a la recuperació, protecció i conservació de la nostra Memòria Democràtica, complint amb les obligacions marcades pel dret internacional respecte a les víctimes de la Guerra i del Franquisme". "Aquesta és una llei per a les víctimes, però va més enllà, és una llei per a la ciutadania que seguia òrfena d'aquest respatler legal" ha apuntat Caballero abans d'incidir que "gràcies al Consell del Botánic ara ja podem mirar al passat, conèixer i reconèixer els fets i seguir treballant perquè mai més es repetisquen".
  "Aquesta llei parla de dret a la Veritat, a la Justícia i a la Memòria; parla de reparació i reconeixement; d'obligacions de les administracions públiques; de recuperar i identificar restes; d'impedir la impunitat; àmplia el concepte de víctima, impulsa la consolidació de valors de convivència democràtica i parla de recuperar, identificar, protegir i difondre documents", ha enumerat la dirigent socialista qui, açò sí, també ha posat en valor "la prohibició expressa de símbols i elements contraris a la memòria; la col·laboració entre administracions i la creació de la Comissió de la veritat".
  "Amb la Llei 52 de Memòria Democràtica aprovada per José Luis Rodríguez Zapatero en 2007 va marcar l'inici d'un nou escenari històric, amb ella comencem a recórrer un camí sense tornada, el de reconeixement de la nostra pròpia vergonya, que avui culmina en aquesta Comunitatmalgrat l'oposició del PP, que mai ha volgut apostar pel reconeixement de la veritat", ha sentenciat la portaveu socialista després de lamentar que des de la bancada popular no s'haja donat respatler a una iniciativa que, en paraules del president Ximo Puig "és un acte d'extrema justícia que cerca un objectiu tan lloable com recordar, reconèixer i honrar a tots els que es van esforçar per assentar les llibertats i els principis democràtics".
  Durant la seua intervenció Mercedes Caballero també ha volgut destacar l'aportació de la normativa a l'avanç en la recerca sobre els casos de bebès robats. "En nombroses ocasions s'ha parlat en aquestes Corts de bebès robats i a tots se'ns han trencat els esquemes escoltant els testimoniatges delos propis bebès, ara adults, però també dels seus familiars, que encara avui no poden saber si els van perdre o li'ls /els hi van llevar", ha assenyalat Caballero per a qui "és un orgull saber que hem fet tot el possible per a la recuperació del dret a la veritat d'aquestes famílies, perquè aquesta llei obliga a la Generalitat a abordar aquests horrors perquè es puguen investigar i conèixer la veritat".
  D'aquesta forma, Caballero ha assenyalat com la llei preveu la creació d'un banc d'ADN que arreplegarà les mostres dels afectats, així com l'obligació de comptar amb un pla anual de treball i finançament per a assumir els costos si fóra necessària l'obertura d'algun enterrament o la creació d'un cens públic entre altres aspectes. "Aquesta llei possibilita que per fi els casos de bebès robats a la Comunitat puguen ser investigats i solucionats", ha sentenciat.